Up-772/06
Natisni
Opravilna št.:
Up-772/06
Datum odločitve:
29. 3. 2007
ECLI:
ECLI:SI:USRS:2007:Up.772.06
Akt:
Ustavna pritožba zoper sodbo Vrhovnega sodišča št. II Ips 224/2005 z dne 23. 6. 2005  v zvezi s sodbo Višjega sodišča v Ljubljani št. I Cp 2120/2003 z dne 29. 9. 2004 ter s sodbo Okrožnega sodišča v Ljubljani št. I P 859/99 z dne 21. 6. 2001 in s sklepom Okrožnega sodišča v Ljubljani št. I P 859/99 z dne 28. 8. 2001
Izrek:
Ustavna pritožba zoper sodbo Vrhovnega sodišča št. II Ips 224/2005 z dne 23. 6. 2005  v zvezi s sodbo Višjega sodišča v Ljubljani št. I Cp 2120/2003 z dne 29. 9. 2004 ter s sodbo Okrožnega sodišča v Ljubljani št. I P 859/99 z dne 21. 6. 2001 in s sklepom Okrožnega sodišča v Ljubljani št. I P 859/99 z dne 28. 8. 2001 se zavrže.
Evidenčni stavek:
Ponovna ustavna pritožba zoper akte, zoper katere je bila že vložena in je bilo o njej že odločeno, ni dopustna.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 5. 2006
Vrsta odločitve:
sklep
Vrsta rešitve:
zavrženje
Dokument:
US27371
Dokument v PDF obliki:
Up-772-06.pdf
114 KB
Prenesite datoteko
Up-772/06-5
29. 3. 2007
SKLEP
Ustavno sodišče je v postopku za preizkus ustavne pritožbe A. A. A. iz Ž. Ž. na seji senata 20. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Vrhovnega sodišča št. II Ips 224/2005 z dne 23. 6. 2005  v zvezi s sodbo Višjega sodišča v Ljubljani št. I Cp 2120/2003 z dne 29. 9. 2004 ter s sodbo Okrožnega sodišča v Ljubljani št. I P 859/99 z dne 21. 6. 2001 in s sklepom Okrožnega sodišča v Ljubljani št. I P 859/99 z dne 28. 8. 2001 se zavrže.
Obrazložitev
1. Pritožnik ponovno vlaga ustavno pritožbo zoper v izreku navedene sodne odločbe. Iste sodne odločbe je namreč izpodbijal že z ustavno pritožbo, vloženo 2. 11. 2004. Ustavno sodišče je s sklepom št. Up-1049/05 z dne 7. 3. 2006 odločilo, da se ustavna pritožba kot prepozna zavrže. Pritožnik v sedaj vloženi ustavni pritožbi predlaga, naj Ustavno sodišče ustavno pritožbo obravnava kljub temu, da je vložena prepozno. Sklicuje se na tretji odstavek 52. člena Zakona o Ustavnem sodišču (v nadaljevanju ZUstS) in svoj predlog utemeljuje z zatrjevanjem, da v revizijskem postopku, v katerem je bila izdana izpodbijana sodba Vrhovnega sodišča, ni imel pooblaščenca. Vrhovno sodišče naj bi izpodbijano sodbo vročilo njegovemu "bivšemu" pooblaščencu, ki naj bi mu jo poslal z določenim časovnim zamikom, zato je prvo ustavno pritožbo vložil prepozno.
2. Po prvem odstavku 50. člena ZUstS lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. V skladu s prvim odstavkom 52. člena ZUstS se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka.
3. Ponovna ustavna pritožba zoper akte, zoper katere je bila že vložena in je bilo o njej že odločeno, ni dopustna. Pritožnik jo je namreč že izčrpal, zato ponovno odločanje o njej ni možno. Predlog za izjemno obravnavo na podlagi tretjega odstavka 52. člena ZUstS v primerih, kakršen je pritožnikov, ni možen. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić